[Video] Vuiste klap toe ‘withemde’ EFF verwyder‘n Skermskoot uit die video. Pres. Jacob Zuma was Dinsdag weer in die Nasionale Vergadering om te reageer op LP’s se vrae. Zuma was egter nog nie eens op die podium nie, toe chaos uitgebreek het. Speaker Baleka Mbete het die parlement se veiligheidsdienste, die sogenaamde ‘withemde’, ontbied en EFF-LP’s is verwyder, maar nie voor daar ŉ paar vuishoue geval het nie. EFF-LP’s is ook op 4 Mei uit die Nasionale Vergadering verwyder toe Zuma sy presidensiële begrotingsrede gelewer het. Die EFF se LP’s is hierna vir vyf dae uit die parlement geskors. Die party het daarna ŉ dringende hofaansoek gebring om Mbete te probeer verbied om hulle vandag uit die parlement te gooi. Die aansoek is egter van die hofrol geskrap.